商调・梧叶儿春夜
作者：吴西逸
朝代：元

paragraphs: 评花担，折柳杯，诗酒醉淋漓。
觅句鸾笺重，笼灯翠袖随。
别院漏声迟，扶醉人销金帐里。
春情香随梦，肌褪雪，锦字记离别。
春去情难再，更长愁易结。
花外月儿斜，淹粉泪微微睡些。
京城访友桃凝露，杏倚云，花院望星辰。
尘土东华梦，簪缨上苑春。
趿履谒侯门，吟眼乱难寻故人。
摩空赋，醉月觞，无地不疏狂。
貂帽簪花重，鸳帏倚玉香。
清楚绿鬟妆，扶我入温柔醉乡。